JKW-KABUM-19-DZA-001-055-wylie
rje tshar chen rdo rje 'chang blo gsal rgya mtsho'i rnam thar dum btus sogs/__ @#/_/rje tshar chen rdo rje 'chang blo gsal rgya mtsho grags pa rgyal mtshan dpal bzang po'i rnam thar slob bshad bstan pa'i nyi 'od kun mkhyen lnga pa rin po ches mdzad 12par/__lung las/__mnyan yod gnas dang tsam+pa ka__/wA ra Na sI yangs pa can/__/rgyal po'i khab dang drug po ni/__/de dag grong khyer chen por grags/__/zhes 'phags yul dang /__gzhan yang shar phyogs na 'jam dpal gyi zhing ri bo rtse lnga/__lho phyogs dpal ldan 'bras spungs na dus 'khor ye shes sems dpa'i dkyil 'khor ma bsdus pa dngos su bzhugs pa sku gsung thugs kyi dkyil 'khor yongs rdzogs/__de'i lho phyogs rgya mtsho'i 'gram na ri bo po ta la/__nub phyogs na o rgyan he ru ka'i gtsug lag khang /__byang phyogs na chos rgyal rigs ldan gyi bsti gnas sham+b+ha la/__der ma zad rgyud sde chen po rnams nas 'dzam gling dbus ma 'dir rang byung gi gnas 32yul 24dur khrod sogs yod par bshad do/__/thams cad mkhyen pa tshar ba de/__thog mar 'phags pa'i yul du bi rU pa/__o rgyan du rdo rje rnal 'byor mas rjes su bzung ba'i s+thA bi ra/__rlung sems dbang thob cing gnas lnga rig pa'i paN+Di ta bod yul du'ang phebs pa d+harma pA la/__lnga rig pa shin tu mkhas shing gnyis spangs kyis bzung ba'i paN grub g+ha ya d+ha ra/__snye mor mang du khyung po'i rigs las yab stag skyes dang /__yum bkra shis skyid kyi sras su 'khrungs/__chung dus yab chos bod kyi bon gyi 'chad nyan mdzad/__de nas bla ma 'byung gnas seng ge las sems klong man ngag gi skor rnams gsan/__de nas rin chen gser phye 'phangs med khyer/__/gces pa'i srog la ma bltas dka' spyad nas/_/rgya dang bal po'i yul du lan bdun phyin/__/rgya gar mkhas pa brgya dang lnga bcu bsten/__/khyad par mkhas shing grub thob lnga bcu dang /__/rtsa ba'i bla ma khyad 'phags rnam bzhi bsten/__/longs sku drug pa rdo rje 'chang chen la/__/dngos su chos gsan ye shes mkha' 'gro gnyis/__/mnyes par byas nas mthar thug gdams ngag zhus/__/zhes pa ltar dur khrod so sa gling du nA ro'i lcam ni gu mjal nas chos drug gi gdams pa gsan/__bla ma yi dam lung bstan pa'i/__/mthar thug gsum gyi dus la babs/__/da ni zhing khams mthar thug pa/__/bde ba can gyi zhing du 'gro/__/zhes gsungs nas 'pho ba'i rnal 'byor gyis gshegs/__gdung lha sku ring bsrel gyi phung por song /___/__!_
Debug data: